CELEX: 62009CN0154
Language: bg
Date: 2009-05-04 00:00:00
Title: Дело C-154/09: Иск, предявен на 4 май 2009 г. — Комисия на Европейските общности/Португалска република

4.7.2009   
            
            
               BG
            
            
               Официален вестник на Европейския съюз
            
            
               C 153/28
            
         Иск, предявен на 4 май 2009 г. — Комисия на Европейските общности/Португалска република
   (Дело C-154/09)
   2009/C 153/52
   Език на производството: португалски
   
      Страни
   
   
      Ищец: Комисия на Европейските общности (представители: P. Guerra e Andrade и A. Nijenhuis)
   
      Ответник: Португалска република
   
      Искания на ищеца
   
   
               —
            
            
               Да се установи, че като не е транспонирала надлежно в националното право нормите на общностното право, уреждащи определянето на доставчика или доставчиците на универсалната услуга, и при всяко положение — като не е гарантирала на практика прилагането на тези норми, Португалската република не е изпълнила задълженията си по член 3, параграф 2 и член 8, параграф 2 от Директива 2002/22/ЕО (1).
            
         
               —
            
            
               Да се осъди Португалската република да заплати съдебните разноски.
            
         
      Правни основания и основни доводи
   
   Член 121 от португалския Закон за електронните съобщения (Закон № 5/2004 от 10 февруари) запазва до 2025 г. обществената услуга, изключителната концесия за обществената услуга или съответните права и задължения, като концесионер на обществената услуга за далекосъобщения е предприятието PT Comunicações S.A.
   Според Комисията португалският Закон за електронните съобщения е неясен, непоследователен и несъгласуван по въпроса за определянето на предприятията, отговарящи за предоставянето на универсалната услуга.
   Вследствие на това португалската държава не е определила предприятието или предприятията, отговарящи за предоставянето на универсалната услуга, при спазване на ефективна, обективна, прозрачна и недопускаща дискриминация процедура, както предвижда член 8, параграф 2 във връзка с член 3, параграф 2 от Директива 2002/22.
   
      (1)  Директива 2002/22/ЕО на Европейския парламент и на Съвета от 7 март 2002 година относно универсалната услуга и правата на потребителите във връзка с електронните съобщителни мрежи и услуги (Директива за универсалната услуга) (ОВ L 108, стр. 51; Специално издание на български език, 2007 г., глава 13, том 35, стр. 213)